Avignon
Store norske leksikon,Geografi,Verdens geografi,Europa,Frankrikes geografi
Avignon er en by i det sørlige Frankrike, som ligger i regionen Provence-Alpes-Côte d'Azur, ved Rhônes østbredd. Byen er hovedstad i departementet Vaucluse, og har omtrent 93 600 innbyggere (2017).
Byens næringsliv består blant annet av vinhandel, turisme, metall- og tekstilindustri. Byen er også hjem til den berømte årlige kunst- og teaterfestivalen Festival d'Avignon.Den historiske bykjernen er et populært turistmål, med blant annet et pavepalass oppført i 1350-årene av Innocens 6, en romansk katedral fra 1100-tallet, bymurer fra middelalderen og et rikt museum. Bysenteret er ført opp på UNESCOs verdensarvliste.Avignon var bispesete allerede på 200-tallet og ble erkebispesete i 1475. Pavene residerte her i perioden 1309–1377 («det babylonske fangenskap»), og konkurrerende «motpaver» mellom 1378 og 1408. Byen tilhørte paven frem til 1791, da den ble innlemmet i Frankrike. Les mer i Store norske leksikon Frankrike Provence-Alpes-Côte d'Azur Frankrikes geografi Eksterne lenker Turistinformasjon om Avignon